Lwenj Lwenje- Contents
-
-
- WECHE MANTIE
- Wach moa kuom Jandiko kuom Jogo Masomo Kitabuni eni
-
-
-
-
-
- SURA AUCHIEL - DHI NYIME OTAMORE
-
-
-
-
-
-
-
-
- SURA APAR GABICH - DWOL MADUONG’
-
- SURA APAR GABIRIYO - NDALO MAG CHANDRUOK MAR YAKOBO
-
- SURA APAR GOCHIKO - POK MAR JO MALER
- PIERO ARIYO - HIGINI GANA ACHIEL
- PIERO ARIYO GACHIEL - CHIER MAR ARIYO
-
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
Winjruok Kod Jo Malamo Nyiseche Manono
Kamano Satan noparo mondo omed kedo Iweny mager ahinya kod loch mar Nyasaye, mana kuom keto bandera mare ei kanisa mar Kristo. Noparo ni ka nonyalo wuondo jolup Kristo mondo gicha Nyasaye, eka tekregi kod dhil margi gi kindagi ne nyalo rumo, eka wuondogi nyalo bedo mayot.KKS 11.1
Jasigu maduong’ notemo yudo yo mar wuondruok, mar loyogo jo Nyasaye, nikech yore mokwongo mar thuon notamore. Sand norumo, kendo Satan nokelo ni ji mana wuond moko mag yuwayo ji, machalo kaka yudo mwandu mag piny kod duong’ gini. Jogo ma noyudo lamo nyiseche manono to ne ihoyogi mondo giruak migap puonj mag Jokristo, to ne gikwero puonj madongo mamagi mag Biblos. Ne gihulo kaka giyie ni Yesu En Wuod Nyasaye, kendo ne giyie kaka notho kendo nochier; to ne ok ginyal yie kaka gin joketh, kendo ne ok gineno kaka owinjore giyud lokruok mar chuny. Nikech gin ne giyie weyo wechegi moko machon, ne giwacho kaka Jokristo bende onego giyie weyo weche moko mag puonjgi, mondo ji duto oriwre kanyakla kuom yie kuom Kristo.KKS 11.2
Koro to kanisa nodonjo e chandruok maradier. Twech; sand malit, wang’ gi mach, tho mar ligangla ma ne giyudo chon to nobedo mana hawi kiporogo gi chandruok ma ne kanisa odonjoe koro. Jokristo moko to nochungo matek, ka giwacho ratiro kaka ok giniyie donjo e winjruokno. Ji mamoko to nobadhore ka giwacho ni ka gidwoko puonj moko chien, kendo giriwore gi jogo eko ma noyie kod migap dini mar Kristo, kamoro digilok jogo mit gidoko Jokristo madieri. Mano e ma nobedo ndalo mag chandruok kod parruok ahinya ni jolup Kristo madieri. Satan nogeng’ore kuom jogo moriasore ni gin Jokristo, kendo kamano noriyore mondo odonj ei kanisa kendo oketh yie margi, kogolo paro mar chunygi oa kuom adiera mar Wach Nyasaye.KKS 12.1
Bang’e achien to migawo maduong’ mar Jokristo nodwoko puonjgi chien, kendo riwruok notimore e kind Jokristo kod jodinde manono. Kata jogo molamo nyiseche manono noriasore ni gilokore, ma giriwore kod kanisa, to pod ne gisiko kod kitgi mar lamo gik maket; to ne giloko kit gigo ma ne gilamo, ma gilamo kido moporo Yesu, kod Mariam kod jo machon moko miluongo ni jo maler. Kido marachni eni mar lamo gik maket, ka nodonjo ei kanisa kamano, to nomedo dhi nyime gi tichne marach. Puonj ma ok kare, timbe maket gi timbe mag juok, kod timbe mag lamo gik maket, nodonjo ei kanisa, ma ne giruakogi gibed migawo mar lemo margi. Ka ne jolup Kristo oriwore kaachiel kod jogo malamo gik maket, kamano dini mar Kristo nomedo duwore marach, kendo ler kod teko ma yandi kanisa obedogo nolalne. Kata kamano pod ne nitie jomoko ma ok noyie mondo wechegi mag wuond olalgi. Ne gisiko mana ka giketo chunygi kuom En mobedo Wuon adiera, kendo Nyasaye kende e ma ne gimiyo duong’ e lemogi.KKS 12.2
Nyaka chakre to jogo moluongore ni gin jolup Kristo gisepogore e migepe ariyo. Oganda achiel jonon kit ngima mar Jawar, kendo gitemo matek mondo ginon kethgi kendo pwodhogi, giluw kido mar Kristo; to oganda machielo jojar puonj makare kendo maler mosiemonigi kethgi. Kata mana e ndalo ma ne kanisa onenore ni obedo maber, to jo ma ne ni ei kanisa ne ok gin jo makare, jo maler, man kod chuny mang’won giduto. Jawarwa nopuonjo kaka jogo matimo keth gi wang’ teko ok owinjore mondo oruakgi ei kanisa; to kata kamano, En Owuon noriwore kod jo maricho, ma kitgi ok ber, kendo nopuonjogi Owuon koketonigi ranyisi, mondo giyud kinde mar lokruok kuom kitgi maricho.KKS 13.1
To kata kamano, onge winjruok e kind Ruodh ler kod ruodh mudho, kendo jolupgi bende ok nyal bedo gi winjruok. Ka Jokristo noyie riwore kod jogo malamo gik maket ma noyie kod migap puonj kende mag Kristo, mano to nomedo terogi mabor mokalo kod adieri mar Nyasaye. Satan nobedo mamor nikech nosewuondo jolup Kristo mathoth kamano. Kamano nomedo teko ahinya kuomgi, nyaka nomiyogi chuny mar sando jogo ma noyie siko mondo gibed jo Nyasaye makare. Onge jomoko man gi rieko mar kedo gi dini madieri mar Kristo machalo gi jogo ma yandi obedo jolupne chon; Kamano Jokristogo eko ma nodok chien, ka ne giseriwore gi jogo ma nobedo jodiere, nus jopiny kendo nus Jokristo, ne gichako kedo kod puonj madongo duto mag Kristo.KKS 13.2
Jogo ma ne dwaro chungo matek, to nonego giked Iweny matek ahinya, mana Iweny mar tamruok ruako kido ma Nyasaye mon godo kod wuond ma ne chalo gi adieri, ma nosedonjo ei kanisa. Ji ne ok oyie kod Biblos mondo obedi okang’ margi mar yie. Puonj mowacho kaka ji onego yud thuolo mar luwo dini manade ma gidwaro, to ne giluongo ni puonj mar miriambo, kendo jogo ma ne luwo puonj ma kamano, to ne ji mon kodgi kendo ne gikwerogi.KKS 14.1
luo_Latn unk unk luo_Latn luo_Latn unk unk unk unk unk luo_Latn unk unk unk unk unk unk unk unk luo_Latn unk luo_Latn unk luo_Latn luo_Latn luo_Latn unk unk unk unk eng_Latn eng_Latn eng_Latn eng_Latn eng_Latn dan_Latn eng_Latn eng_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn